Skaistgirys
Skaistgirys on alev Leedus Joniškise rajoonis, Skaistgirysi valla halduskeskus. Alev asub Vilce jõe kaldal. Alevis on keskkool, kultuurimaja ja raamatukogu. Skaistgirysis tegutseb dolomiidikarjäär. Vaatamisväärsuseks on aastal 1837 püstitatud katoliku kirik. Alevis on 10 hektarit parke, seal asub ka vabaõhulava, kus peetakse valla pidusid. Skaistgiryst mainiti esimest korda aastal 1426. Aastal 1714 ehitati sinna esimene kirik. Nõukogude ajal oli Skaistgirys kohaliku kolhoosi keskasula, ühtlasi oli see esimene maa-asula Leedus, mis ehitati välja vastavalt eelnevale planeeringule. Alev sai Skaistgirysist aastal 1972.